Budhagupta
Dr Budhagupta (Sanskrit बुधगुप्त)  isch vo öbbe 476 bis 495  n. d. Z. Kaiser vo Gupta in Nordindie gsi. Er isch dr Soon vom Purugupta gsi, Noochfolger vom Kumaragupta II. und Voorgänger vom Narasimhagupta Baladitya. Er isch mit de Herrscher vom Kannaujköönigdum alliert gsi und zämme häi si brobiert, d Hunne us Nordindie uusezhalte.

Uf dr Chupfertaafele vo Damodarpur stoot, ass Pundravardhana bhukti (s hütige Nordbengale) vo zwäi Underköönig (Uparika Mahararaja), em Brahmadatta and em Jayadatta regiert worden isch. D Stäisüüleinschrift vom Matrivishnu and Dhanyavishnu z Eran erwäänt dr Budhagupta as iire Kaiser (Bhupati), wo dr Maharadscha Surashmichandra under em s Land zwüschen em Yamuna and em Narmada regiert het. D Inschrift uf dr Buddhadaarstellig, wo mä z Mathura gfunde het, isch us dr Zit vom Budhagupta. Si bewiist, ass si Herrschaft au no im Norde z Mathura gulte het.

Fuessnoote

Kaiser vo Gupta
Inder
Maa